ભૂતપૂર્વ કેપ્ટન સુનીલ ગાવસ્કરે જણાવ્યું કે ઈંગ્લેન્ડ સામેની ટેસ્ટમાં કરુણ નાયર અને લોકેશ રાહુલની ઇનિંગ્સ તેમને કર્ણાટકના મહાન દિગ્ગજ ખેલાડીઓ ગુંડપ્પા વિશ્વનાથ અને રાહુલ દ્રવિડની યાદ અપાવે છે. ગાવસ્કરે બંને ખેલાડીઓ વિશે વાત કરતાં કહ્યું કે, ”કર્ણાટક માટે માપદંડ સાબિત કરનારા બે બેટ્સમેનો છે. એક ગુંડપ્પા વિશ્વનાથ અને બીજો રાહુલ દ્રવિડ. બે દિવસથી અમે જે જોયું એમાં રાહુલ દ્રવિડનો અભિગમ અને શિસ્ત, જ્યારે ગુંડપ્પાની સૂઝબૂઝ અને સ્ટ્રોક જોવા મળ્યા. શરૂઆતમાં આવું લાગ્યું હતું કે તેઓ ડ્રો માટે રમી રહ્યા છે, પરંુ એવું નહોતું. મને આનંદ છે કે કરુણ નાયર ટ્રિપલ સેન્ચુરીની ક્લબમાં સામેલ થયો છે. હું એવી આશા રાખું છું કે તે ભારત માટે વધુ રન બનાવશે.”